En compliment de l'article 8 de la Llei 18/2010, del 7 de juny, de la Sindicatura de Comptes de Catalunya, el Ple de l'esmentada institució ha d'aprovat el Reglament de règim interior de la Sindicatura de Comptes de Catalunya, en la sessió del 23 d'octubre del 2012.
En ús de les atribucions que em confereixen els articles 29.1.d i 29.2.b de la Llei esmentada,
Publicar en el Diari Oficial de la Generalitat de Catalunya el Reglament de règim interior de la Sindicatura de Comptes de Catalunya.
De conformitat amb el que preveuen els articles 10, 26 i 46 de la Llei 29/1998, del 13 de juliol, reguladora de la jurisdicció contenciosa administrativa les persones interessades poden interposar recurs contenciós administratiu contra el Reglament de règim interior, davant la sala contenciosa administrativa del Tribunal Superior de Justícia de Catalunya, en el termini de dos mesos comptats a partir de l'endemà de la seva publicació em el DOGC.
Igualment, les persones interessades poden interposar qualsevol altre recurs que considerin convenient per a la defensa dels seus interessos.
de règim interior de la Sindicatura de Comptes de Catalunya
L'article 1.2 de la Llei 18/2010, del 7 de juny, de la Sindicatura de Comptes de Catalunya, estableix que aquesta institució té personalitat jurídica pròpia i autonomia organitzativa, funcional i pressupostària.
En virtut d'aquesta autonomia l'article 8 de la mateixa Llei atribueix al Ple de la Sindicatura la competència per aprovar el Reglament de règim interior de la institució.
El present Reglament estableix la normativa de funcionament intern de la Sindicatura de Comptes de Catalunya per a aquells aspectes que la Llei 18/2010 no desenvolupa.
En virtut de la potestat reglamentària derivada de la Llei 18/2010, del 7 de juny, de la Sindicatura de Comptes, l'objecte d'aquest Reglament és regular l'organització, el funcionament i el règim interior de la Sindicatura de Comptes en tot allò que no preveu la Llei.
Organització, competències i estructura de la Sindicatura
En desenvolupament de la Llei de la Sindicatura, i juntament amb les funcions que disposa l'article 8, corresponen al Ple les funcions següents:
a) Aprovar els documents que s'hagin d'integrar en el Manual de fiscalització a proposta de la Comissió Tècnica i les seves modificacions.
b) Crear, modificar i extingir les comissions.
c) Distribuir el personal de fiscalització entre els diferents departaments de la Sindicatura d'acord amb el que disposa l'article 8.k de la Llei 18/2010, sens perjudici de les adscripcions provisionals que, per raó de les necessitats del servei de caràcter urgent i inajornable, pugui resoldre el síndic o síndica major, en ús de les competències que li atorga l'article 29.3 de la Llei esmentada, les quals s'han de comunicar posteriorment al Ple de la institució.
Distribució dels projectes d'informe de fiscalització al Ple
Sens perjudici del que disposa l'article 11.1 de la Llei 18/2010 sobre la convocatòria i l'ordre del dia de les sessions del Ple, els projectes d'informe de fiscalització s'han de distribuir als síndics com a mínim amb una setmana d'antelació respecte de la sessió en què s'han de debatre.
La primera versió del projecte d'informe relatiu al Compte general de la Generalitat de Catalunya s'ha de distribuir als síndics com a mínim amb dues setmanes d'antelació respecte de la sessió del Ple en què s'ha de debatre.
Funcions de la Comissió de Govern
En desenvolupament de la Llei de la Sindicatura i juntament amb el que disposa el seu article 15, corresponen a la Comissió de Govern les funcions següents:
a) Establir les normes generals de funcionament i d'actuació de les unitats de suport per tal de fer possible que actuïn de forma coordinada, amb la disposició de l'assignació dels recursos materials i personals necessaris a cada una d'elles, per assegurar el bon funcionament i administració de la institució.
b) Nomenar els delegats perquè la representin en la Taula de Negociació i fixar els límits de les negociacions.
c) Assumir els acords adoptats pels seus representants en la Taula de Negociació i comunicar-los al Ple.
En desenvolupament de la Llei de la Sindicatura de Comptes i juntament amb el que disposa l'article 19, correspon a cada síndic o síndica trametre al Ple les propostes següents:
a) La proposta de modificació del programa anual d'activitats del departament que té assignat d'acord amb la competència derivada de l'article 19.1 de la Llei de la Sindicatura de Comptes.
b) La proposta d'informació de la manca de col·laboració reiterada o de l'obstrucció a què fa referència l'article 8.s de la Llei de la Sindicatura.
En el cas que un síndic o síndica vulgui desenvolupar alguna de les activitats compatibles amb el seu càrrec, establertes en els articles 20.4 i 20.5 de la Llei de la Sindicatura de Comptes, ho ha de comunicar al síndic o síndica major perquè inclogui la petició en l'ordre del dia del proper Ple, d'acord amb el que disposa l'article 11.2 de la Llei, per tal que aquest òrgan s'hi pronunciï.
Si el Ple emet un informe favorable sobre una petició d'un síndic o síndica pel que fa a activitats compatibles amb el seu càrrec, establertes en l'article 20.5 de la Llei de la Sindicatura, el síndic o síndica major ha de fer arribar la petició a la Mesa del Parlament per tal que, si escau, l'autoritzi.
Registre d'interessos actius i passius de la Sindicatura de Comptes
El Registre d'interessos actius i passius de la Sindicatura de Comptes s'ha d'instal·lar en un sistema de gestió documental que garanteixi la inalterabilitat i la permanència de les dades, i també l'alta seguretat en l'accés i l'ús.
Els responsables del Registre i el personal que hi tingui accés tenen el deure permanent de mantenir la reserva professional respecte a les dades i les informacions que coneguin per raó de la seva funció.
Així mateix, estan obligats a garantir-ne la seguretat per tal d'evitar l'alteració, pèrdua, tractament o accés no autoritzat a les dades que conté.
El Registre d'interessos actius i passius té caràcter reservat i està subjecte a la normativa de protecció de dades de caràcter personal.
Declaracions d'interessos actius i passius i el seu registre
Les declaracions d'interessos actius i passius que presentin els síndics a partir de l'entrada en vigor d'aquest Reglament de règim interior han de contenir el següent:
a) Declaració patrimonial d'interessos: declaració de cada síndic o síndica de tots els seus béns, drets i obligacions.
Aquesta declaració també ha de contenir la referència als béns, drets i obligacions dels cònjuges o convivents i dels altres familiars de primer grau del síndic o síndica sempre que aquests ho consentin; s'hi han d'adjuntar còpies de la darrera declaració tributària de l'Impost sobre la renda de les persones físiques que el declarant o la declarant hagi presentat a l'Administració Tributària.
La declaració patrimonial d'interessos ha de contenir com a mínim la informació següent del declarant o la declarant:
Els seus béns, drets i obligacions patrimonials
Els seus valors o els seus actius financers negociables.
Les participacions societàries i l'objecte social de les societats en què participa.
L'objecte social de les societats de tota mena en què tingui interessos.
b) Declaració complementària: declaració en què cada síndic o síndica ha de fer constar els cònjuges o convivents i els altres familiars fins al segon grau de consanguinitat o afinitat que ocupen llocs a l'Administració de la Generalitat o a les entitats a què fa referència l'article 2 de la Llei 13/2005, de 27 de desembre, del règim d'incompatibilitats dels alts càrrecs al servei de la Generalitat.
Les declaracions d'interessos actius i passius a què fa referència l'article 21 de la Llei 18/2010 s'han de presentar mitjançant un escrit adreçat al síndic o síndica major a través del Registre general de documents de la Sindicatura en el termini de deu dies hàbils a comptar de la data de presa de possessió i de la data de cessament.
El Ple amb el vot favorable de la majoria absoluta dels seus membres, en virtut del que disposa l'article 24 de la Llei de la Sindicatura de Comptes, i a instàncies del síndic o síndica major o d'un mínim de dos síndics, pot suspendre cautelarment les funcions d'un síndic o síndica en els casos següents:
a) Si s'esdevé un processament o la imputació d'un síndic o síndica en un procediment penal.
En aquest cas la suspensió s'ha d'efectuar abans de nomenar la ponència especial.
Seguiment del compliment del règim regulador de les activitats dels síndics
El síndic o síndica major ha de vetllar perquè es compleixi el règim regulador d'incompatibilitat o d'incapacitat dels síndics.
El Ple, a instàncies del síndic o síndica major o d'un mínim de dos síndics, pot iniciar el procediment d'advertiment o d'exigència de responsabilitat.
Quan un síndic o síndica incompleix les obligacions inherents al càrrec, és afectat per alguna causa d'incompatibilitat o és objecte de recusació amb concurrència de dol o culpa sense que hi hagi reiteració en els termes establerts en l'article 26.4 de la Llei de la Sindicatura de Comptes, el Ple de la Sindicatura ha de nomenar una ponència especial perquè formuli el plec de càrrecs corresponent, i la persona interessada l'ha de respondre dins dels vuit dies naturals següents.
Una vegada presentat l'escrit de descàrrecs del síndic o síndica o finalitzat, si s'escau, el període de prova, la ponència ha de presentar un resum dels fets al·legats i de les proves practicades, en el termini de vuit dies naturals.
Dins els vuit dies naturals següents, el Ple de la Sindicatura, en sessió extraordinària, ha de resoldre sobre si és procedent advertir el síndic o síndica o no.
Procediment per l'exigència de responsabilitat
Quan un síndic o una síndica incompleix les obligacions inherents al càrrec, és afectat per alguna causa d'incompatibilitat o és objecte de recusació amb concurrència de dol o culpa reiterada en els termes establerts en l'article 26.4 de la Llei de la Sindicatura de Comptes, el Ple de la Sindicatura ha de nomenar una ponència especial perquè formuli el plec de càrrecs corresponent, i la persona interessada l'ha de respondre dins dels vuit dies naturals següents.
Una vegada presentat l'escrit de descàrrecs o finalitzat, si s'escau, el període de prova, la ponència ha de presentar un resum dels fets al·legats i de les proves practicades, en el termini de vuit dies naturals.
Dins els vuit dies naturals següents, el Ple de la Sindicatura, en sessió extraordinària, ha d'elaborar una proposta de resolució, la qual ha de ser tramesa al Parlament perquè aquest pugui adoptar l'acord pertinent.
El síndic o síndica major i els síndics de comptes han de rebre el tractament protocol·lari i ocupar el lloc que els correspon per les seves funcions, d'acord amb la normativa aplicable.
Organització dels departaments de fiscalització
La Sindicatura de Comptes s'organitza en departaments de fiscalització.
Al capdavant de cada departament hi ha un síndic o síndica amb les adscripcions acordades pel Ple després del nomenament del síndic o síndica major per a un període de tres anys.
Els departaments disposen, com a mínim, de supervisor o supervisora, auditors, ajudants d'auditoria i secretari o secretària.
En cada departament, com a màxim responsable tècnic, hi ha un supervisor o supervisora, que és nomenat i destituït pel síndic o síndica major a instàncies del síndic o síndica responsable del departament.
Corresponen al supervisor o supervisora de cada departament les funcions següents, sens perjudici de les que estableix la Relació de llocs de treball:
a) Planificar els treballs d'auditoria i els procediments de fiscalització.
b) Assignar els diferents treballs de fiscalització a cada component del seu equip.
c) Seguir la tasca dels equips de treball: resoldre les consultes dels membres del seu equip, proposar alternatives d'acció i solucionar els problemes que es puguin presentar durant la fiscalització.
d) Coordinar les relacions amb els responsables dels ens fiscalitzats.
e) Realitzar treballs directes d'auditoria, si escau.
f) Dirigir, supervisar i controlar la qualitat dels treballs de fiscalització amb especial èmfasi en la fase de redacció dels informes de fiscalització.
g) Realitzar estudis en totes aquelles matèries relacionades amb les àrees susceptibles de ser fiscalitzades.
h) Comandar el personal tècnic adscrit al departament corresponent.
i) Plantejar i elaborar propostes de formació d'acord amb les necessitats detectades en el personal tècnic del departament corresponent.
j) Dur a terme totes aquelles altres tasques de naturalesa anàloga que li puguin ser encarregades pel síndic o síndica del seu departament.
k) Coordinar la col·laboració amb l'Assessoria Jurídica en els procediments de responsabilitat comptable en relació amb els temes que afecten el seu departament.
Procediment de determinació d'incompatibilitats
Correspon al Ple, d'acord amb el que disposa l'article 31 de la Llei de la Sindicatura de Comptes, pronunciar-se sobre l'existència de causes d'incompatibilitat de les activitats del secretari o secretària general a instàncies de dos síndics, com a mínim.
D'acord amb el que estableix l'article 33 de la Llei de la Sindicatura de Comptes la Sindicatura compta amb les següents unitats, centres gestors o serveis de suport:
a) Els centres gestors o serveis de suport dependents de la Secretaria General
d) Els determinats per acord del Ple.
Centres gestors o serveis de suport dependents de Secretaria General
Per portar a terme les funcions encomanades, la Secretaria General es dota de centres gestors, que són les estructures administratives que tenen assignada la responsabilitat de gestionar els serveis o dur a terme les activitats de suport administratiu, tècnic o material de les funcions de la Secretaria General, i que s'ordenen per àmbits o sectors materials d'actuació.
Els centres gestors de la Secretaria General són els següents:
a) Direcció de Govern Interior o Unitat de Comptabilitat i Gestió
b) Direcció de Serveis Jurídics o Assessoria Jurídica
c) Direcció de Serveis Informàtics
d) Direcció de Serveis Documentals
Les direccions es divideixen en àrees, i aquestes, si escau, en unitats.
La Sindicatura de Comptes s'ha de dotar de les comissions següents:
b) Comissió per a l'estudi dels escrits que informen de presumptes irregularitats
d) Comissió del Fons d'Acció Social
e) Comissió paritària de l'Acord regulador de condicions de treball del personal funcionari
El Gabinet Tècnic és l'òrgan de suport al Ple de qualsevol matèria relacionada amb les competències de fiscalització que la Sindicatura té assignades.
Depèn orgànicament del síndic o síndica major.
Unitats de suport, centres gestors, serveis de suport dependents de Secretaria General
Estructura i funcions de la Direcció de Govern Interior
La Direcció de Govern Interior / Unitat de Comptabilitat i Gestió depèn del secretari o secretària general i està integrada per les àrees següents: Àrea de Gestió de Personal, Àrea de Contractació Administrativa i Règim Interior i Àrea de Pressupostos i Compta-bilitat.
La Direcció de Govern Interior / Unitat de Comptabilitat i Gestió de la Sindicatura té les següents funcions sens perjudici de les que la Relació de llocs de treball atribueix al seu director o directora:
a) Coordinar i controlar les matèries de personal i govern interior.
b) Desenvolupar i aplicar les instruccions de la Comissió de Govern, del síndic o síndica major i del secretari o secretària general sobre la política de personal, contractació i règim interior i comptabilitat i pressupostos.
c) Participar en les negociacions sobre les condicions de treball del personal.
d) Dirigir les actuacions en matèria de prevenció de riscos laborals i sistemes de seguretat.
e) Dirigir i coordinar els serveis generals administratius de la Sindicatura de Comptes.
f) Coordinar les activitats conduents a l'elaboració de la comptabilitat de la Sindicatura de Comptes.
g) Supervisar i controlar les matèries relatives a instal·lacions, obres, compres i subministraments de la Sindicatura de Comptes de Catalunya.
Estructura i funcions de la Direcció de Serveis Jurídics / Assessoria Jurídica
La Direcció de Serveis Jurídics / Assessoria Jurídica depèn del secretari o secretària general i està integrada pels lletrats del Cos de Lletrats de la Sindicatura de Comptes.
La Direcció de Serveis Jurídics / Assessoria Jurídica de la Sindicatura té les següents funcions, sens perjudici de les que la Relació de llocs de treball atribueix al seu director o directora:
a) Donar suport als òrgans de la Sindicatura de Comptes en matèria de dret i, si escau, elaborar informes o dictàmens.
b) Donar suport jurídic als departaments de la Sindicatura de Comptes en la tasca de fiscalització.
c) Instruir les actuacions prèvies a l'exigència de responsabilitat comptable.
d) Realitzar qualsevol altra tasca de suport jurídic, d'estudi i de proposta de nivell superior o d'assistència jurídica que li sigui encomanada pel síndic o síndica major, per la Comissió de Govern, pel Ple o pel secretari o la secretària general.
Estructura i funcions de la Direcció de Serveis Informàtics
La Direcció de Serveis Informàtics depèn del secretari o secretària general i està integrada per l'Àrea de Projectes Informàtics, la Unitat d'Informàtica i la Unitat de Gestió i Control de Recursos Informàtics.
La Direcció de Serveis Informàtics de la Sindicatura té les següents funcions, sens perjudici de les que la Relació de llocs de treball atribueix al seu director o directora:
a) Elaborar, actualitzar i desenvolupar els plans informàtics, com a instrument d'ordenació i programació de totes les actuacions i els projectes de tractament automatitzat de la informació.
b) Estudiar les noves aplicacions informàtiques i analitzar i proposar procediments per a l'explotació dels sistemes de la informació.
c) Supervisar la seguretat dels sistemes de tractament de la informació.
e) Donar suport informàtic als departaments de la Sindicatura de Comptes.
Estructura i funcions de la Direcció de Serveis Documentals
La Direcció de Serveis Documentals depèn del secretari o secretària general i està integrada per les àrees següents: Àrea de Serveis Lingüístics, Àrea d'Edicions i Publicacions i Àrea de Documentació.
La Direcció de Serveis Documentals de la Sindicatura té les següents funcions, sens perjudici de les que la Relació de llocs de treball atribueix al seu director o directora:
a) Executar, en l'àmbit tècnic, les publicacions i l'activitat editorial de la Sindicatura de Comptes.
b) Proposar, desenvolupar i executar els criteris de recopilació i ordenació de la documentació d'interès de la Sindicatura.
c) Gestionar l'adquisició de documentació i material bibliogràfic proposada pels diferents òrgans de la Sindicatura.
d) Assessorar els òrgans de la Sindicatura en matèria de documentació i informació en temes de fiscalització d'interès general.
e) Portar la biblioteca i l'arxiu central de la Sindicatura de Comptes.
Les funcions de caràcter consultiu de la Comissió Tècnica són les següents:
a) Proposar mesures per incrementar la qualitat tècnica dels treballs de fiscalització.
b) Proposar normes, manuals i programes tècnics per poder aplicar en l'activitat fiscalitzadora de la Sindicatura de Comptes.
c) Proposar criteris per harmonitzar l'activitat de fiscalització de la Sindicatura.
d) Proposar normes sobre l'estructura, característiques, estil, presentació i altres circumstàncies relatives a la materialitat dels informes de fiscalització.
e) Analitzar els mètodes de treball i plantejar alternatives per incrementar l'eficiència.
f) Qualsevol altra funció que permeti millorar la coordinació, qualitat i efectivitat tècnica de l'activitat fiscalitzadora de la Sindicatura de Comptes.
La Comissió Tècnica està integrada pel síndic o síndica major, que la presideix, pel director o directora del Gabinet Tècnic, que substitueix el president o presidenta en cas d'absència, pels supervisors dels departaments sectorials de la Sindicatura de Comptes, i pel director o directora de l'Assessoria Jurídica, que, a més, fa les funcions de secretari de la Comissió.
Quan el president o presidenta de la Comissió ho consideri pertinent qualsevol persona podrà assistir la Comissió per tractar qüestions puntuals sempre que hagi estat convocada en la forma adequada.
La Comissió per a l'estudi dels escrits que informen de presumptes irregularitats succeïdes en ens sotmesos a fiscalització de la Sindicatura de Comptes
La Comissió per a l'estudi dels escrits que informen de presumptes irregularitats succeïdes en ens sotmesos a fiscalització de la Sindicatura de Comptes té com a finalitat assessorar el Ple sobre la viabilitat d'iniciar un procediment de fiscalització basat en l'anàlisi del contingut d'escrits rebuts a la Sindicatura de Comptes que informen de presumptes irregularitats presumptament succeïdes en aquests ens.
La Comissió està integrada pels membres següents:
a) El síndic o síndica del departament afectat per raó de la matèria, que presidirà la Comissió.
b) El secretari o secretària general
c) Un membre de l'Assessoria Jurídica, el qual, a més, farà les funcions de secretari de la Comissió.
d) El president o presidenta pot incorporar a la Comissió el tècnic o tècnica del seu departament que cregui oportú.
El funcionament de la Comissió serà establert per acord del Ple de la Sindicatura.
Correspon a l'Assessoria Jurídica la creació i el manteniment d'una base de dades dels escrits que informen sobre presumptes irregularitats, que ha de permetre fer-ne un seguiment detallat.
Aquesta base de dades ha de poder ser consultada pel Ple i pels altres membres de la Comissió.
Així mateix, l'Assessoria Jurídica ha de custodiar l'arxiu dels escrits rebuts i tramitats en relació amb aquestes actuacions.
La Comissió de Formació és un òrgan paritari format per representants de la Sindicatura i del seu personal amb la finalitat de gestionar la formació del personal de la Sindicatura de Comptes.
La Comissió de Formació està integrada pels membres següents:
a) El síndic o síndica major, que la presideix, té vot de qualitat.
b) Un síndic o síndica designat pel Ple.
c) Dos representants del personal nomenats pel Consell de Personal per un període de dos anys.
A la Comissió de Formació hi poden assistir amb veu però sense vot:
a) El secretari o secretària general
b) Una persona responsable de l'Àrea de Personal, nomenada pel síndic o síndica major, que actuarà com a secretari de la Comissió
c) El director o directora del Gabinet Tècnic
La Comissió de Formació s'ha de reunir, de forma ordinària, mensualment, i de forma extraordinària quan hi hagi assumptes que ho justifiquin i ho demanin, com a mínim, dos dels seus membres.
La Comissió de Formació es regula pels seus Estatuts, que han de ser aprovats pel Ple prèvia consulta amb el Consell de Personal.
La Comissió del Fons d'Acció Social
La Comissió del Fons d'Acció Social és un òrgan paritari compost per representants de la Sindicatura de Comptes i del seu personal amb la finalitat de gestionar el Fons d'Acció Social de la institució.
La Comissió del Fons d'Acció Social està integrada pels membres següents:
a) Un síndic o síndica nomenat pel Ple, que la presideix
b) El secretari o secretària general o persona en qui delegui
d) Tres membres del personal de la Sindicatura, un dels quals ha de ser membre del Consell de Personal.
La Comissió del Fons d'Acció Social ha d'elaborar un projecte de reglament per a la distribució dels Fons d'Acció Social, que ha de ser aprovat pel Ple de la Sindicatura de Comptes.
La regulació ha d'establir els requisits i les condicions per accedir als ajuts, els límits de les quanties i els procediments per tramitar-los.
La Comissió paritària de l'Acord regulador de les condicions de treball del personal funcionari
La Comissió paritària està formada per dos representants designats pel Consell de Personal i dos representants designats per la Comissió de Govern de la Sindicatura, i té la funció d'interpretar, vigilar i seguir l'aplicació de l'Acord regulador de condicions de treball del personal funcionari.
El Ple de la Sindicatura pot crear comissions, mitjançant acord, per tal d'assessorar sobre les tasques encomanades a la Sindicatura de Comptes o gestionar aquestes tasques.
L'acord de creació ha d'especificar la finalitat de la comissió, la seva composició, els procediments per dur a terme les tasques que té encomanades i el termini per fer-ho o, si escau, el caràcter indefinit de la comissió.
Estructura i funcions del Gabinet Tècnic
El Gabinet Tècnic està integrat pel personal tècnic de la Sindicatura de Comptes que hi estigui adscrit de manera permanent o provisional.
A proposta del seu director o directora, hi pot ser adscrit, de manera temporal o per projectes, personal tècnic de la institució d'acord amb el que disposa l'article 2.c del present Reglament.
Corresponen al Gabinet Tècnic les següents funcions, sens perjudici de les que la Relació de llocs de treball atribueix al seu director o directora:
a) Donar suport tècnic al Ple i al síndic o síndica major en les activitats relacionades amb les seves funcions.
b) Proposar, dirigir i impulsar els treballs relacionats amb l'elaboració de procediments i manuals de fiscalització i qualsevol altra matèria que hi estigui relacionada.
c) Dissenyar, implantar i revisar el funcionament de les eines i tècniques de fiscalització i de control de qualitat.
d) Revisar i actualitzar de forma contínua la normativa interna i el manual de fiscalització que la Sindicatura adopti.
El Registre general de la Sindicatura de Comptes depèn del secretari general i es regeix per la normativa aplicable i per les normes de funcionament següents:
Tots els escrits, comunicacions, oficis i sobres que tinguin entrada a la Sindicatura de Comptes han de ser presentats en el Registre general.
S'han d'acceptar tots els documents que s'hi presentin o que es rebin, sempre que s'identifiqui l'emissor del document i que s'adrecin a qualsevol administració pública.
Els documents que no compleixin aquestes característiques s'han de rebutjar.
S'han de registrar els documents de sol·licitud i els documents de correspondència que identifiquin fefaentment el remitent i el destinatari.
No s'han de registrar els documents de propaganda, encara que s'hi especifiqui una destinació, ni els documents que acompanyin els documents de sol·licitud i de correspon-dència esmentats en l'apartat anterior.
El Registre general ha d'integrar també els assentaments efectuats mitjançant el Registre telemàtic de la Sindicatura de Comptes.
El síndic o síndica major, mitjançant resolució que s'ha de publicar en el Diari Oficial de la Generalitat de Catalunya i inserir al web de la Sindicatura, ha de determinar els dies i les hores en què es poden presentar documents al Registre general de la Sindicatura de Comptes.
El secretari general, mitjançant instruccions internes, pot desenvolupar qualsevol altra funció.
La Sindicatura de Comptes de Catalunya disposa d'un Registre telemàtic per a la recepció i la sortida de documents tramesos per via telemàtica, el qual té caràcter d'auxiliar del Registre general de la institució.
La determinació dels procediments i tràmits que es puguin realitzar mitjançant aquest Registre telemàtic es regula en el Reglament del Registre telemàtic de la Sindicatura de Comptes, en els acords del Ple i en les resolucions del síndic o síndica major que el desenvolupen, que s'han de publicar en el Diari Oficial de la Generalitat de Catalunya i als quals s'ha de donar publicitat en la web de la Sindicatura.
En cap cas es poden presentar sol·licituds, escrits o comunicacions telemàticament si no està regulat en l'esmentat Reglament.
Sens perjudici dels efectes substantius que l'ordenament jurídic atribueix a la presentació d'escrits, el Registre telemàtic estarà en funcionament durant les vint-i-quatre hores del dia, tots els dies de l'any.
Els documents de la Sindicatura de Comptes dipositats en l'arxiu central s'han de guardar durant el temps que determini la normativa vigent d'arxius i documentació.
Els documents electrònics que es rebin i trametin mitjançant el Registre telemàtic han de ser arxivats per la Sindicatura de Comptes d'acord amb el que estableixi el Reglament del Registre telemàtic.
El Ple de la Sindicatura ha d'aprovar el marc pluriennal d'activitats, el qual ha de recollir una previsió a tres anys vista dels criteris de selecció i de l'abast dels informes, que s'han de tenir en compte per elaborar els programes anuals d'activitats.
El marc pluriennal d'activitats té caràcter indicatiu.
Qualsevol modificació dels criteris de selecció i de l'abast dels informes fixats s'haurà de justificar.
El marc pluriennal d'activitats s'ha d'actualitzar anualment amb la incorporació d'un exercici nou i l'actualització dels dos anteriors.
El Programa anual d'activitats és la relació dels informes de fiscalització que la Sindicatura preveu d'elaborar durant un any i dels que preveu finalitzar dels programats en anys anteriors.
Abans del 15 de novembre de cada exercici el Ple ha d'aprovar el Programa anual d'activitats de l'exercici següent, que ha de ser presentat al Parlament abans de l'1 de desembre.
El Programa anual d'activitats de cada exercici ha d'incorporar també tots els informes de fiscalització iniciats que no hagin estat aprovats pel Ple en la data d'aprovació del mateix Programa anual d'activitats i detallar aquells que decaiguin de la programació.
Tots els procediments que la Sindicatura acordi realitzar per dur a terme els treballs de fiscalització i elaborar els seus informes s'han de recollir en el Manual de fiscalització.
L'aprovació i modificació del Manual és competència del Ple.
Obligacions de les entitats subjectes a fiscalització
Amb caràcter general, i sempre que no es prevegi un termini específic diferent, les entitats subjectes a fiscalització i aquelles previstes en l'article 5 de la Llei de la Sindicatura de Comptes, en virtut del deure de col·laboració, han de trametre a la Sindicatura de Comptes les dades i els documents que la Sindicatura els sol·liciti, en un termini màxim de trenta dies hàbils des de la petició de la informació.
El termini concedit ha de constar de forma expressa en la petició d'informació.
Les entitats fiscalitzades i les previstes en l'article 5 de la Llei de la Sindicatura de Comptes poden sol·licitar una pròrroga del termini esmentat en l'apartat anterior i el síndic o síndica a qui correspongui pot atorgar-la pel termini addicional que consideri adient en virtut de la petició formulada.
Si l'ens fiscalitzat, l'entitat o la persona física requerida no aporta la documentació sol·licitada en els terminis referits en els apartats anteriors, el síndic o síndica del departament afectat emetrà un requeriment per tal que l'ens l'aporti en un termini de deu dies hàbils, i l'ha d'advertir que si no ho fa pot incórrer en possibles responsabilitats penals.
Un cop transcorregut el termini de deu dies a què fa referència l'apartat anterior si l'ens requerit no ha aportat la documentació sol·licitada el síndic o síndica del departament afectat ha d'instar el Ple que actuï, d'acord amb el que estableix l'article 8.s de la Llei de la Sindicatura.
Deure de reserva dels síndics i del personal de la Sindicatura
Els síndics i el personal que presta els seus serveis en la Sindicatura de Comptes tenen el deure de guardar en secret les qüestions, matèries i assumptes tractats i els acords adoptats, mentre no es facin públics la memòria o l'informe corresponent o fins que es resolgui definitivament la qüestió plantejada.
Aquest deure de secret afecta el personal i els síndics fins i tot un cop han deixat de prestar serveis en l'esmentada institució.
El contingut dels treballs de fiscalització i els acords adoptats en relació amb aquests tenen caràcter reservat fins que l'informe no es fa públic, la qual cosa té lloc de forma oficial quan la Mesa del Parlament n'ordena la publicació i tramesa als grups parlamen-taris, d'acord amb els articles 163, 164, 165 i 166 del Reglament del Parlament.
L'incompliment d'aquesta obligació determinarà l'existència de les responsabilitats previstes per les lleis.
Els síndics no podran fer declaracions o manifestacions públiques valoratives –ni orals ni escrites– sobre matèries o qüestions concretes conceptuades com a reservades i directament relacionades amb la seva funció, ni tan sols un cop hagin cessat en el seu càrrec o lloc de treball, excepte que el Ple ho autoritzi expressament.
Tramitació dels projectes i dels informes de fiscalització
El procediment de fiscalització s'inicia amb un escrit del síndic o síndica responsable del departament de fiscalització corresponent, dirigit a l'ens fiscalitzat en el qual s'anuncia l'inici de les actuacions, excepte en els informes corresponents al Compte general de la Generalitat, el Compte general de les corporacions locals i altres informes que no són de fiscalització.
El Ple de la Sindicatura de Comptes ha de debatre qualsevol projecte d'informe de fiscalització abans que el síndic o síndica ponent l'enviï a l'ens fiscalitzat per a al·legacions, a l'objecte que el síndic o síndica ponent pugui conèixer la posició de cadascun dels membres del Ple.
Els projectes d'informes de fiscalització que, d'acord amb el que disposa l'article anterior, tenen caràcter reservat s'han de trametre a l'ens fiscalitzat perquè, en el termini de quinze dies hàbils, pugui presentar les al·legacions que cregui oportunes.
Aquest termini, prèvia petició expressa de l'ens fiscalitzat, pot ser ampliat pel síndic o síndica responsable de la fiscalització per un termini addicional de fins a quinze dies hàbils més.
En l'escrit de tramesa per a al·legacions s'ha d'indicar el caràcter de reservat i confidencial del contingut del projecte d'informe i la prohibició de fer-lo públic per part de l'ens fiscalitzat.
Altres projectes d'informes que no són de fiscalització, d'acord amb l'article 36.f de la Llei de la Sindicatura de Comptes, no cal enviar-los a al·legacions, excepte quan el síndic o síndica ponent o el Ple ho consideri adient.
Si, un cop rebudes i analitzades les al·legacions, el síndic o síndica ponent decideix modificar el text del projecte d'informe, aquest fet s'ha de fer constar en el text del projecte d'informe mitjançant una nota a peu de pàgina en el lloc de la modificació.
El projecte d'informe ha d'incorporar les al·legacions de forma literal, sempre que no es vulnerin drets d'ordre superior.
Els projectes d'informe s'han d'incloure en l'Ordre del dia del Ple per al seu debat final i, si escau, la seva aprovació, d'acord amb el que preveu l'article 11.1 de la Llei de la Sindicatura de Comptes.
Si ho acorda el Ple, a proposta del síndic o síndica ponent, la redacció inicial del projecte d'informe enviat a al·legacions es farà constar mitjançant una nota a peu de pàgina en el text de l'informe aprovat definitivament.
El síndic o síndica ponent ha de fer arribar a tots els membres del Ple les modificacions introduïdes en els projectes d'informe debatuts i aprovats pel Ple abans que es distribueixi l'Ordre del dia i la documentació que inclogui l'acta del Ple en què s'aprova l'informe amb les esmentades modificacions.
Els informes de fiscalització quan es publiquen han d'anar acompanyats del corresponent certificat acreditatiu de la seva aprovació, que ha de figurar davant de l'informe i en el qual ha de constar la data d'aprovació i el nom del ponent.
Tramesa i publicitat dels informes
Tramesa dels informes al Parlament de Catalunya
Un cop aprovats els informes s'han de trametre al Parlament de Catalunya, d'acord amb el que disposa l'article 29.2.d de la Llei de la Sindicatura de Comptes.
Els informes relatius al sector públic de la Generalitat, a les persones públiques corpora-tives i a la comptabilitat dels processos electorals s'han de publicar en el web de la Sindi-catura de Comptes el dia hàbil següent al dia en què la Mesa del Parlament de Catalunya n'ordeni la publicació, d'acord amb el Reglament del Parlament.
Els informes relatius al sector públic local i els que fan referència a universitats s'han de publicar en el web de la Sindicatura un cop la Mesa n'hagi ordenat la distribució, d'acord amb el Reglament del Parlament.
Tramesa dels informes a altres destinataris
Un cop publicats els informes en el web de la Sindicatura s'han de trametre en paper o per via telemàtica als destinataris següents:
a) Informe sobre el Compte general de la Generalitat:
b) Informe sobre el Compte general de corporacions locals
- A la persona titular del departament de la Generalitat competent en matèria d'Administració local
- Al director o directora general d'Administració local
c) Informes sobre els ens del sector públic de Catalunya:
- A la persona titular del departament de la Generalitat que té adscrit l'ens
- A la persona titular del departament de la Generalitat competent en matèria d'Administració local, en el cas dels informes relatius al sector públic local
- A la persona titular del departament de la Generalitat que té adscrites les funcions de protectorat, en el cas de les fundacions del sector públic
- A la persona titular del departament de la Generalitat competent en matèria d'universitats
f) Informes sobre comptabilitats de processos electorals:
- A l'administrador electoral de cada una de les formacions polítiques objecte de l'informe
- Al secretari o secretària general o similar de cada una de les formacions polítiques objecte de l'informe
- Al gerent o la gerent o similar de cada una de les formacions polítiques objecte de l'informe
- A la persona titular del departament de la Generalitat competent en matèria electoral
Un cop els informes han estat publicats en el web de la Sindicatura, el síndic o síndica major pot decidir si els informes es trameten a altres destinataris que consideri adients o que proposin els síndics.
Tots els informes de fiscalització s'han de trametre al Tribunal de Comptes un cop publicats, d'acord amb el que disposa l'article 29.2 de la Llei 7/1988, del 5 d'abril, de funcionament de l'esmentat Tribunal.
La Mesa de Contractació de la Sindicatura està formada pels membres següents:
President: un síndic o síndica membre de la Comissió de Govern designat pel Ple
Vocal primer: un síndic o síndica designat pel Ple
Vocal segon: el secretari o secretària general
Vocal quart: el director o directora de l'Assessoria Jurídica
El president o presidenta pot incorporar a les sessions el tècnic o tècnica que consideri oportú.
Contractació externa d'especialistes
Quan el síndic o síndica titular d'un departament de la Sindicatura consideri necessària la contractació externa d'especialistes, d'acord amb l'article 46 de la Llei 18/2010, en relació amb els treballs de fiscalització d'un informe programat, ha de comunicar l'objecte del contracte al Ple prèviament a la seva aprovació.
Participació en procediments jurisdiccionals del Tribunal de Comptes
La Sindicatura de Comptes pot intervenir en procediments jurisdiccionals sobre responsabilitat comptable mitjançant la instrucció de les actuacions prèvies a l'exigència de responsabilitats comptables delegades pel Tribunal de Comptes i que siguin acceptades de forma individualitzada per la Comissió de Govern de la Sindicatura.
Un cop acceptada una delegació, la Comissió de Govern designa el lletrat o lletrada de l'Assessoria Jurídica que ha de dur a terme la instrucció, a proposta del director o directora de l'Assessoria Jurídica.
Una vegada finalitzada la instrucció de les actuacions prèvies a l'exigència de responsabilitats comptables, el director o directora de l'Assessoria Jurídica les tramet a la Secció d'Enjudiciament del Tribunal de Comptes i fa arribar al Ple un informe sobre les actuacions portades a terme.
El règim jurídic del personal de la Sindicatura de Comptes és el que estableixen els Estatuts del règim i el govern interiors del Parlament de Catalunya, amb les especificitats que s'estableixen en la Llei de la Sindicatura i les que s'estableixin per acord del Ple de la Sindicatura de Comptes.
En tot allò que no regula la normativa referida en el punt anterior, s'aplica supletòriament la normativa en matèria de funció pública aplicable a l'Administració de la Generalitat.
El procediment de selecció del personal de la Sindicatura de Comptes és el que estableixen els Estatuts del règim i el govern interiors del Parlament de Catalunya amb les especificacions establertes en el present Reglament pel que fa a la composició dels tribunals que han de valorar els processos de selecció de la Sindicatura de Comptes.
Els cossos de funcionaris de la Sindicatura i les seves funcions estan regulats en els articles 51.3, 51.5 i 51.6 de la Llei 18/2010, de la Sindicatura de Comptes, en la Norma de creació dels cossos de la Sindicatura de Comptes de Catalunya i en la descripció de les funcions dels llocs de treball de la Relació de llocs de treball de l'estructura bàsica de la Sindicatura de Comptes de Catalunya.
a) Cossos generals d'administració:
Cos de Correctors d'estil de grau mitjà
b) Cossos especials d'auditoria i fiscalització:
Composició dels tribunals dels processos de selecció de la Sindicatura de Comptes
Els tribunals que han de jutjar les proves d'accés als cossos corresponents als grups A1 i A2 han d'estar formats per:
e) Una persona representant d'un col·legi professional de l'àmbit de les places que es convoquen, designat per aquest entre els professionals en exercici i de reconegut prestigi.
f) Un professor o professora de l'especialitat corresponent designat per una universitat pública catalana triada per torn rotatori entre les universitats públiques seguint la data de fundació.
g) El mateix tribunal designa el funcionari o funcionària que actua com a secretari.
Els tribunals que han de jutjar les proves d'accés als cossos corresponents als grups C1, C2 i E han d'estar formats per:
e) El mateix tribunal designa el funcionari o funcionària que actua com a secretari.
Els procediments normals de provisió de llocs de treball de la Sindicatura són el concurs de mèrits i la lliure designació.
Excepcionalment, es poden proveir els llocs per altres sistemes previstos en el Reglament general de provisió de llocs de treball i promoció professional dels funcionaris de l'Administració de la Generalitat de Catalunya.
La Junta de Mèrits que ha de resoldre sobre els concursos de mèrits ha d'estar constituïda pel síndic o síndica major o el síndic o síndica de la Comissió de Govern en qui delegui, el qual la presideix; un síndic o síndica nomenat pel Ple; el secretari o secretària general; un supervisor o supervisora o el director o directora de serveis designat pel Ple, i una persona representant del personal nomenada pels òrgans de representació i participació per raó de la seva especialitat, que ha de tenir un nivell igual o superior al de la plaça convocada.
La mateixa Junta de Mèrits designa el funcionari o funcionària que actua com a secretari.
Les bases de les convocatòries per a la provisió dels llocs de treball per concurs de mèrits o lliure designació són aprovades pel Ple de la Sindicatura de Comptes.
Incompatibilitats del personal de la Sindicatura
Al personal de la Sindicatura li és d'aplicació el règim d'incompatibilitats establert en la normativa bàsica de l'Estat, en la Llei d'incompatibilitats dels funcionaris de la Generalitat i en els Estatuts del règim i el govern interiors del Parlament de Catalunya.
Sens perjudici del règim general d'incompatibilitats establert en l'apartat anterior s'estableix un règim especial d'incompatibilitats per al personal següent:
a) L'oïdor de comptes està subjecte a la normativa sobre incompatibilitats establerta per als membres del Cos d'Intervenció de la Generalitat.
b) Els membres de l'Assessoria Jurídica estan subjectes a la normativa sobre incompatibilitats establerta per al Cos d'Advocats de la Generalitat.
c) Els supervisors, auditors i ajudants d'auditor estan subjectes a la normativa d'incompatibilitats establerta per als membres del Cos d'Intervenció de la Generalitat.
Règim pressupostari de la Sindicatura
Règim pressupostari i d'intervenció de la Sindicatura
El pressupost de la Sindicatura es regula, en allò que li sigui aplicable, per la Llei de la Sindicatura, la normativa reguladora de les finances públiques i per les lleis de pressupostos de la Generalitat.
La comptabilitat de la Sindicatura de Comptes està sotmesa als principis de comptabilitat pública i al sistema d'autorització, disposició, obligació i pagament per assegurar el control pressupostari.
Els recursos econòmics de la Sindicatura estan integrats per les seves assignacions amb càrrec als pressupostos de la Generalitat, els rendiments procedents dels béns i els drets propis o que li siguin adscrits i per qualsevol altre que li pugui correspondre per dret.
El procediment d'intervenció aplicable a la Sindicatura se subjecta a les normes aplicables al Parlament de Catalunya, amb les especificitats establertes en l'article 54 de la Llei de la Sindicatura de Comptes.
Funcions de la Intervenció de la Sindicatura
Els actes, documents i expedients de la Sindicatura dels quals poden derivar drets o obligacions de contingut econòmic o moviments de fons o valors han de ser intervinguts, d'acord amb el que disposa la Llei de finances de Catalunya i la normativa reguladora de la funció interventora de la Generalitat de Catalunya.
L'exercici de la funció interventora, a més de la intervenció prèvia o crítica de tots els actes, documents i expedients a què fa referència l'apartat anterior, ha d'incloure:
a) La intervenció formal de l'ordenació de pagaments
b) La intervenció material dels pagaments
c) La intervenció de l'aplicació de les quantitats destinades a obres, submi-nis-tra-ments, adquisicions i serveis i l'examen documental de l'esmentada aplicació.
Fiscalització externa dels comptes de la Sindicatura
La fiscalització externa dels comptes de la Sindicatura de Comptes correspon a la Comissió parlamentària de la Sindicatura.
Per tant, la Sindicatura haurà de posar a disposició d'aquesta comissió parlamentària, si així ho requereix, els mitjans necessaris per donar-li suport en l'examen dels esmentats comptes de la institució.
El present reglament podrà ser desenvolupat mitjançant circulars internes per regular temes o aspectes específics de funcionament intern de la Sindicatura.
Aquestes circulars han de ser aprovades pel Ple de la Sindicatura de Comptes i han de tenir la publicitat corresponent en l'àmbit intern de la institució.
Queden derogades totes les normes de règim interior de la Sindicatura de Comptes aprovades per la Comissió de la Sindicatura de Comptes del Parlament de Catalunya el 19 de març de 1986, la Norma especial reguladora de l'Estatut del personal al servei de la Sindicatura de Comptes, aprovada per la Comissió de Govern Interior del Parlament de Catalunya el 28 de juny de 1994 i qualsevol altra norma de caràcter reglamentari o acord del Ple de la Sindicatura que s'oposi al que preveu aquest Reglament de règim interior.
El present Reglament entrarà en vigor l'endemà de la seva publicació en el Diari Oficial de la Generalitat de Catalunya.